**Oikea sektori** (ukr. Пра́вий се́ктор, *Pravyi sektor*) on ukrainalainen nationalistinen poliittinen puolue. Se käyttää punamustaa lippua, joka oli sotien välisenä aikana Ukrainan nationalistien järjestön tunnus.

Äärioikeistolaisten ryhmien liitto
----------------------------------

Oikea sektori oli aiemmin löyhästi järjestäytynyt äärioikeistolaisten ryhmien liitto. Sillä oli ratkaiseva rooli talven 2013–2014 Kiovan mielenosoituksissa. Mielenosoituksissa oli nuoria miehiä eri äärioikeistolaisista järjestöistä; he käyttivät naamioita, kypäriä ja erilaisia astaloita väkivaltaisissa yhteenotoissa mellakkapoliisi Berkutin kanssa. Venäjä rinnasti järjestöä natseihin.

Puolueen puheenjohtaja, kansanedustaja Dmytro Jaroš
Järjestön johtohahmoihin kuulunut, etsintäkuulutettu Oleksandr Muzytško sai surmansa laukaustenvaihdossa poliisin kanssa maaliskuussa 2014. Samassa kuussa Venäjä antoi järjestön johtajasta Dmytro Jarošista kansainvälisen etsinkuulutuksen terrorismin ja ekstremismin takia.

Puolueeksi, syksyn 2014 parlamenttivaalit
-----------------------------------------

Järjestö rekisteröitiin poliittiseksi puolueeksi toukokuussa 2014. Se sai syksyn 2014 ylimääräissä parlamenttivaaleissa 1,80 prosentin kannatuksen valtakunnallisesti annetuista äänistä (284 943 ääntä), mikä ei riittänyt valtakunnallinen 5 prosentin äänikynnyksen takia parlamenttipaikkoihin. Vaalipiirikohtaisten äänten perusteella puoluejohtaja Dmytro Jaroš valittiin kuitenkin Ukrainan parlamenttiin hänen voitettuaan paikan yhdestä Dnipropetrovskin alueen vaalipiiristä.

Toiminta
--------

Oikea sektori järjesti joulukuussa 2017 mielenosoituksen Suomen suurlähetystön edessä Kiovassa protestoiden aateveljikseen kutsumansa Pohjoismaisen vastarintaliikkeen vainoa Suomen viranomaisten toimesta.

Aseellinen siipi
----------------

Puolueen aseellinen siipi oli Vapaaehtoinen ukrainalainen armeijakunta (ukr. Добровольчий український корпус «Правий сектор», ДУК ПС, *Dobrovoltšyi ukrajinskyi korpus «Pravyi sektor», DUK PS*). Se liitettiin marraskuussa 2022 Ukrainan maavoimiin 67. erillisenä prikaatina.
Joukon taistelijoista Dmytro Kotsjubailo palkittiin Ukrainan sankarin arvonimellä.

Lähteet
-------

1. ↑  Andrew Wilson: Ukraine election: What to look for  24.10.2014. bbc.com. Viitattu 16.11.2014. (englanniksi)
2. ↑  Right Sector becomes political party
3. 1 2 3  Ukrainan äärioikeiston kovanaama ammuttiin kuoliaaksi (Arkistoitu – Internet Archive) 25.3.2014, Iltasanomat, iltasanomat.fi, viitattu 16.11.2014
4. ↑  Högra sektorn växer i Ukraina SR, 13.3.2014
5. ↑  "Extremhöger bakom våldet i Ukraina" Svt.se
6. ↑  Ukrainsk nationalist dödad av polis Aftonbladet, 25.3.2014
7. ↑  Rysk efterlysning på ukrainsk högerextremist Dagens Nyheter, dn.se, julkaistu 2014-03-05, (ruotsiksi)
8. ↑  Right Sector registered as official party 22.05.2014, interfax.com.ua, (englanniksi)
9. ↑  Extraordinary parlamentary election 2014. Data on vote counting in the nationwide election district ;% of processed protocols within Ukraine: 100,00  14.11.2014, klo 21:45:56. Ukrainan keskusvaalilautakunta, cvk.gov.ua. Viitattu 16.11.2014. (englanniksi)
10. ↑  Extraordinary parlamentary election 2014. Data on vote counting at percincts within single-mandate districts; % of processed PEC protocols: 100,00  14.11.2014 21:46:32. Ukrainan keskusvaalilautakunta, cvk.gov.ua. Viitattu 16.11.2014. (englanniksi)
11. ↑
12. ↑  ДУК "Правий сектор" став 67-ю механізованою бригадою ЗСУ *novynarnia.com*.  12.12.2022. Viitattu 11.3.2023. (ukrainaksi)
13. ↑  Герой України доброволець "Да Вінчі" вперше зустрічає Новий рік не на фронті *ТСН.ua*.  31.12.2021. Viitattu 11.3.2023. (ukrainaksi)

Käännös suomeksiKäännös suomeksi Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.   
Alkuperäinen artikkeli: sv:Högra Sektorn  –  Sittemmin käännöstä on täydennetty